किम्स में स्वास्थ्य शिविर शुरू, 28 बच्चों का ऑपरेशन किया जाएगा
बिलासपुर | नगरीय प्रशासन,उद्योग एवं वाणिज्यिककर मंत्री अमर अग्रवाल ने किम्स हाॅस्पिटल में बच्चों के ह्रदय रोग से संबंधित ऑपरेशन शिविर का शुभारंभ किया। इस अवसर पर उन्होंने राज्य शासन द्वारा संचालित विभिन्न स्वास्थ्य कार्यक्रमों की जानकारी दी। इसमें से बच्चों के हृदय रोग से संबंधित योजना भी है। उन्होंने कहा कि बच्चों का यह ऑपरेशन 15 साल उम्र से पहले हो जाना चाहिए। इस ऑपरेशन में डेढ़ से 2 लाख रुपए लगता है। ऐसे ऑपरेशन के लिए कोई भी गरीब आदमी कल्पना नहीं कर सकता। शासन ने ऐसे गरीब बच्चों के लिए योजनाएं संचालित की है। प्रदेश में अब तक करीब 4 हजार बच्चों को जीवन दान दिया जा चुका है। शिविर में 28 बच्चों का ऑपरेशन किया जाएगा। शिविर में नगर निगम सभापति अशोक विधानी, एल्डरमेन महेश चंद्रिकापुरे , मुख्य चिकित्सा एवं स्वास्थ्य अधिकारी डाॅ. बोर्डे, डाॅ वाईआर कृष्णा सहित अन्य शामिल थे।
hin_Deva hin_Deva